ΓΡΑΠΤΗ ΕΡΩΤΗΣΗ P-0352/01

υποβολή: Karin Riis-Jrgensen (ELDR) προς την Επιτροπή

(6 Φεβρουαρίου 2001)

Θέμα: Συνεργασία μεταξύ της Lufthansa και της SAS

Η συμφωνία συνεργασίας μεταξύ της Lufthansa και της SAS εγκρίθηκε αρχικά με το σκεπτικό ότι θα είχε οικονομικά πλεονεκτήματα για τους χρήστες. Ωστόσο, δεν συνέβη κάτι τέτοιο. Αντιθέτως, η συμφωνία συνεργασίας μεταξύ των δύο εταιρειών προκαλεί σήμερα σημαντικούς περιορισμούς στον ανταγωνισμό, δεδομένου ότι οι δύο αυτές επιχειρήσεις, οι οποίες μέχρι πρότινος βρίσκονταν σε ανταγωνισμό μεταξύ τους, σήμερα έχουν εξαλείψει τελείως τον ανταγωνισμό μέσω της στενής τους συνεργασίας.

Δύο από τα βασικότερα μειονεκτήματα της συνεργασίας αυτής, που έρχονται σε πλήρη αντίθεση με το σκεπτικό στο οποίο στηρίχθηκε προ εξαμήνου η έγκριση της Επιτροπής, είναι οιψηλότερες τιμές των εισιτηρίων και οι λιγότερες αναχωρήσεις, αμφότερα εις βάρος των χρηστών.

Κατά συνέπεια, διατυπώνονται οι ακόλουθες ερωτήσεις:

1. Πώς αντιμετωπίζει η Επιτροπή τη μορφή που έχει λάβει αυτή η συνεργασία, καθώς και τα εμφανή μειονεκτήματα που έχει για τους χρήστες η συμφωνία συνεργασίας μεταξύ της Lufthansa και της SAS;

2. Με βάση τα μειονεκτήματα που έχει η συνεργασία αυτή για τους χρήστες, δεν θα έπρεπε η Επιτροπή να έχει παρέμβει εδώ και καιρό επί της συγκεκριμένης συνεργασίας (παρά το γεγονός ότι δεν παραβιάζονται οι επίσημοι όροι της έγκρισης);

Απάντηση του κ. Monti Εξ ονόματος της Επιτροπής

(22 Μαρτίου 2001)

Στις 16 Ιανουαρίου 1996, η Επιτροπή εξέδωσε απόφαση για τη χορήγηση απαλλαγής βάσει του άρθρου 81, παράγραφος 3 (πρώην άρθρου 85) της Συνθήκης ΕΚ, σχετικά με τη συμφωνία συνεργασίας μεταξύ της Lufthansa και της SAS μέχρι τις 31 Οκτωβρίου 2002. Όπως ορίζεται στην παραπάνω απόφαση, η απαλλαγή χορηγήθηκε βάσει ορισμένων όρων οι οποίοι στοχεύουν στη διευκόλυνση της πρόσβασης ανταγωνιστών στις διαδρομές που χρησιμοποιούν από κοινού η Lufthansa και η SAS και περιλαμβάνουν, για παράδειγμα, τηνποχρέωση παγώματος της συχνότητας σε ορισμένες διαδρομές σε περίπτωση πρόσβασης νέων εταιρειών καθώς και τη διάθεση επαρκών χρονοθυρίδων (σλοτ) στις νεοεισερχόμενες εταιρείες.

Η Επιτροπή παρακολουθεί με ιδιαίτερη προσοχή την εφαρμογή της συμφωνίας συνεργασίας και οι εταιρείες πρέπει κάθε χρόνο ναποβάλλουν ορισμένα δεδομένα και πληροφορίες στην Επιτροπή, μεταξύ των οποίων περιλαμβάνονται ο αριθμός των συχνοτήτων, οι μέσες εφαρμοζόμενες τιμές και η χωρητικότητα με την οποία οι διάφορες εταιρείες λειτουργούν σε ορισμένες διαδρομές. Η γενική εικόνα που προκύπτει από τα στοιχεία αυτά είναι μάλλον αντιφατική. Ενώ, για παράδειγμα, σε ορισμένες διαδρομές αυξήθηκε η συχνότητα λειτουργίας των εταιρειών, σε άλλες μειώθηκε.

Η Επιτροπή δεν έχει κανένα στοιχείο ότι οι εταιρείες δεν ανταποκρίνονται στους συμφωνηθέντες όρους ούτε γνωρίζει κάποια μεταβολή των στοιχείων στα οποία βασίζεται η απόφαση χορήγησης απαλλαγής. Έτσι, δεν έχει λόγους να αποσύρει την απαλλαγή.

Ωστόσο, η Επιτροπή επισημαίνει ότι μέχρι τώρα δεν σημειώθηκε καμία νέα είσοδος στις ενλόγω διαδρομές. Μετά τη λήξη της επταετούς περιόδου, το 2002, η Επιτροπή θα έχει πάλι την ευκαιρία να αξιολογήσει τα αποτελέσματα της συμφωνίας συνεργασίας και, οπωσδήποτε, θα λάβειπόψη τις συνέπειες στον αριθμό των αναχωρήσεων και στους ναύλους καθώς επίσης το γεγονός ότι μέχρι τώρα κανένας νέος ανταγωνιστής δεν εισήλθε στην αγορά.